全國政協副主席、前特首梁振英喺Facebook分享，大仔梁傳昕今日結婚，兩人喺屋企舉行簡單而隆重嘅婚禮。梁振英話，新抱Mimmi Mononen係芬蘭人，中文名係莫宓蓮，本身係一名生命科學嘅博士後，仲喺上海工作過三年㖭。 梁傳昕25歲時喺英國劍橋完成博士學位，之後獲香港裘槎基金頒發獎學金繼續研究工作，跟住仲獲瑞典卡羅琳醫學院取錄，研究幹細胞。梁振英話，梁傳昕同莫宓蓮就係喺卡羅琳醫學院做研究嘅時候相識，兩人婚後會喺香港生活，仲多謝大家嘅祝福。相關字詞﹕編輯推介